विश्रामपुर (पलामू) :- विश्रामपुर नगर परिषद अंतर्गत सभी 20 वार्डो के छोटे-बड़े छठ घाटों की साफ-सफाई का कार्य युद्धस्तर पर चल रहा है.साफ-सफाई अभियान में छठ पूजा कमेटियां व समाजिक संगठन के कार्यकर्ता दिन-रात लगे हुये है.नप मुख्यालय के शिव घाट पर जयंट्स ग्रुप ऑफ विश्रामपुर के अधिकरी व सदस्य श्रमदान कर घाटों की सफाई व पहुंच पथ को दुरुस्त कर रहे है.इस पुनीत कार्य का देखरेख ग्रुप के अध्यक्ष संजय पांडेय कर रहे है.जबकि राज घाट पर छठ पूजा कमेटी के कार्यकर्ता साफ-सफाई में जुटे हुये है.यहां कमेटी के लोगो ने नदी को पार करने हेतु बांस का लंबा पुल बना दिया है.इसके अलावा जल जमाव हेतु नदी पर कच्चा बांध बनवाया.जमा पानी को उपर से गिराने हेतु इलेक्ट्रॉनिक झरना का निर्माण भी कराया है.नप के वार्ड चार घोरडीहा छठ घाट की साफ-सफाई पार्षद तस्लीमा बीबी व भाजपा अल्पसंख्यक मोर्चा के नगर अध्यक्ष गुलाम नवी अंसारी की देखरेख में हो रहा है.यहां साफ-सफाई व पहुंच पथ को सुगम बनाने हेतु ग्रासिम इंड्रस्टीज के वरीय अधिकारी ज्योति जंग सिंह ने जेसीबी मशीन भेज कर कराया.शनिवार को भाजपा प्रदेश कार्य समिति सदस्य डॉ ईश्वर सागर चंद्रवंशी ने नप क्षेत्र के सभी छठ घाटों का जायजा लिया.उन्होंने सभी छठ घाटों तक पहुंचने वाले पथों का मरम्मत भी जेसीबी मशीन भेज कर करवाया.इसके अलावा वे छठ पूजा कमेटियों को आर्थिक मदद भी दे रहे है.